Νίκος Μωραΐτης (στιχουργός)

Ο **Νίκος Μωραΐτης** (Αθήνα, 30 Απριλίου 1973) είναι σύγχρονος Έλληνας στιχουργός. Έχει γράψει πάνω από 500 στίχους τραγουδιών.
Τα τραγούδια του έχουν τραγουδήσει οι σημαντικότεροι διαχρονικοί και σύγχρονοι ερμηνευτές, ενώ πολλά από αυτά έχουν γίνει μεγάλες εμπορικές επιτυχίες. 



Τον χαρακτηρίζει η ευελιξία με την οποία κινείται ανάμεσα στα είδη, από το έντεχνο και το εναλλακτικό μέχρι το ποπ και  το σύγχρονο λαϊκό, δομώντας την προσωπική του ταυτότητα. Μερικά από τα τραγούδια του είναι τα: «*Ο άγγελός μου*», «*Εκδρομή*» «*Δε μιλώ για μια νύχτα εγώ*», «*Ένα φιλί*», «*Χέρια ψηλά*», «*Πιο πολύ*», «*Δε φεύγω*», «Αντικριστά», «Δεν έχω πολλά», «*Κάνε το χειμώνα καλοκαίρι*», «*Και πάλι παιδί*», «*Σβήσε το φεγγάρι*», «*Σε θέλω εδώ*», «*Τα Σάββατα*» , «*Κλειστά τα στόματα*» , «*Τέρμα η ιστορία*» , «*Εκατό φορές κομμάτια*», «*Μπορεί να βγω*», «Αναπάντητα», «*Λένε*», «Σπασμένα κομμάτια της καρδιάς», «Ένα λεπτό», «Ένα τσιγάρο διαδρομή, «Κάτι Ελλάδες», «Η καρδιά με πηγαίνει εμένα» κ.α.

Ανάμεσα στους τραγουδιστές που τα έχουν ερμηνεύσει συγκαταλέγονται οι Χάρις Αλεξίου, Δήμητρα Γαλάνη, Άλκηστις Πρωτοψάλτη, Ελευθερία Αρβανιτάκη, Γιώργος Νταλάρας, Βίκυ Μοσχολιού, Δημήτρης Μητροπάνος, Τάνια Τσανακλίδου, Γιάννης Κότσιρας, Αντώνης Ρέμος, Μιχάλης Χατζηγιάννης, Γιάννης Πάριος, Πασχάλης Τερζής, Μανώλης Μητσιάς, Άννα Βίσση, Ελεωνόρα Ζουγανέλη, Μίλτος Πασχαλίδης, Μαρία Παπαγεωργίου, Φοίβος Δεληβοριάς, Σαβίνα Γιαννάτου, Αλέκα Κανελλίδου, Αλκίνοος Ιωαννίδης, Λένα Πλάτωνος, Vassilikos κ.α.
## §Βιογραφικά στοιχεία
Σπούδασε στη Νομική Σχολή Αθηνών και έκανε μεταπτυχιακά στο Τμήμα Επικοινωνίας και ΜΜΕ του Πανεπιστημίου Αθηνών, όπου έλαβε την υποτροφία του Ιαπωνικού ιδρύματος Σασακάουα για τις επιδόσεις του. Έχει εργαστεί ως δημοσιογράφος, αρθρογράφος, ραδιοφωνικός παραγωγός, ενώ από το 2016 ως σήμερα έχει διατελέσει διαδοχικά διευθυντής και brand manager του ραδιοφωνικού σταθμού «ΜΕΝΤΑ 88». Υπήρξε, επίσης, αρχισυντάκτης του Λευτέρη Παπαδόπουλου στις τηλεοπτικές του εκπομπές «Συναντήσεις» και «Απόντες» για τη δημόσια τηλεόραση.

Μπήκε στη δισκογραφία το 1997, με τον δίσκο «Τα Χάρτινα» της Δήμητρας Γαλάνη.

Τραγούδια του κυκλοφορούν διασκευασμένα στο εξωτερικό, σε χώρες όπως η Ιταλία, η Ισπανία, η Σερβία, η Αρμενία και η Τουρκία.

Τον χειμώνα 2013 - 14 υπέγραψε την απόδοση των στίχων στο "Cabaret" του Κωνσταντίνου Ρήγου που ανέβηκε στο Μέγαρο Μουσικής Αθηνών και στο Μέγαρο Μουσικής Θεσσαλονίκης.

Στις 19 και 20/2/2024, στο «Christmas Theater», έγιναν δύο sold out συναυλίες αφιερωμένες στα τραγούδια του. Τις παρακολούθησαν πάνω από 6.000 θεατές.

Δήμητρα Γαλάνη, Γλυκερία, Στάθης Δράκος, Κώστας Μακεδόνας, Ρένα Μόρφη, Γιώτα Νέγκα, Mαρία Παπαγεωργίου, Μίλτος Πασχαλίδης, Αντώνης Ρέμος και Μιχάλης Χατζηγιάννης ήταν οι καλλιτέχνες που ανέβηκαν στη σκηνή. Αλλά και εκτός προγράμματος o Γιώργος Καραδήμος, ο Νίκος Μερτζάνος και ο πρωτοεμφανιζόμενος Δημήτρης Τσιακανίκας.

## Διακρίσεις
Τραγούδια με στίχους του, έχουν κερδίσει πλήθος μουσικών βραβείων (Αρίων, Mad awards) και έχουν φτάσει δεκάδες φορές στο Νο1 των ραδιοφωνικών μεταδόσεων σύμφωνα με το επίσημο airplay chart του Media Inspector.

Τα τραγούδια «Μην ορκίζεσαι», «Λένε» και «Σπασμένα κομμάτια της καρδιάς» ήταν τα No1 ελληνικά τραγούδια σε ραδιοφωνικές μεταδόσεις για τα έτη 2008, 2017 και 2018 αντίστοιχα, με βάση το επίσημο airplay chart του Media Inspector.

Το 2016 οι αναγνώστες της Athens Voice ψήφισαν το τραγούδι «Εκδρομή» (μουσική Ευστάθιος Δράκος, ερμηνεία Δήμητρα Γαλάνη - Ευστάθιος Δράκος - στίχοι Ν. Μωραΐτης)  ως το κορυφαίο της χρονιάς και το cd «Το βαλς των χαμένων μετά» στο οποίο περιέχεται ως άλμπουμ της χρονιάς.

Το 2009, η Ένωση των Ελληνικών Δισκογραφικών Εταιρειών IFPI ανέδειξε το τραγούδι του Μιχάλη Χατζηγιάννη «Χέρια Ψηλά», τους στίχους του οποίου έγραψε ο στιχουργός ως «Το τραγούδι της δεκαετίας των 00’s», ενώ η απονομή του τίτλου έγινε στην τηλεοπτική εκπομπή του ALPHA «Chartshow» (21/6/2009). 

## Τραγούδια που ξεχώρισαν
* 1997 : **Τα χάρτινα**  (Στίχοι: Νίκος Μωραΐτης - Μουσική: Τάκης Σούκας - Ερμηνεία: Δήμητρα Γαλάνη) 
* 2002 : **Αντίθετα πια** (Στίχοι: Νίκος Μωραΐτης - Μουσική: Κώστας Μπαλταζάνης - Ερμηνεία: Άλκηστις Πρωτοψάλτη)
* 2002 : **Τετράγωνη Γη** (Στίχοι: Νίκος Μωραΐτης - Μουσικήή: Στάμος Σέμσης - Ερμηνεία: Έλλη Πασπαλά)
* 2004 : **Ο άγγελός μου** (Στίχοι: Νίκος Μωραΐτης - Μουσική: Στέφανος Κορκολής - Ερμηνεία: Άλκηστις Πρωτοψάλτη)
* 2005 : **Σβήσε το φεγγάρι** (Στίχοι: Νίκος Μωραΐτης - Μουσική: Στέφανος Κορκολής - Ερμηνεία: Δημήτρης Μητροπάνος) 
* 2016 : **Εκδρομή** (Στίχοι: Νίκος Μωραΐτης - Μουσική: Ευστάθιος Δράκος - Ερμηνεία: Δήμητρα Γαλάνη - Ευστάθιος Δράκος)
* 2005 : **Εγώ για σένα**  (Στίχοι: Νίκος Μωραΐτης - Μουσική: Giulio Rapetti & Giovanni Bella - Ερμηνεία: Ραλλία Χρηστίδου) 
* 2006 : **Δεν έχω πολλά** (Στίχοι: Νίκος Μωραΐτης - Μουσική: Μιχάλης Χατζηγιάννης - Ερμηνεία: Γλυκερία)
* 2006 : **Δε Φεύγω** (Στίχοι: Νίκος Μωραΐτης - Μουσική & Ερμηνεία: Μιχάλης Χατζηγιάννης)
* 2006 : **Χέρια Ψηλά**  (Στίχοι: Νίκος Μωραΐτης - Μουσική & Ερμηνεία: Μιχάλης Χατζηγιάννης)
* 2007 : **Δες καθαρά** (Στίχοι: Νίκος Μωραΐτης - Μουσική: Calogero - Ερμηνεία: Ανδριάνα Μπάμπαλη)
* 2008 : **Το πουλάω το σπίτι** (Στίχοι: Νίκος Μωραΐτης - Μουσική: Γιάννης Χριστοδουλόπουλος - Ερμηνεία: Γιάννης Πάριος)
* 2008 : **Και πάλι παιδί** (Στίχοι: Νίκος Μωραΐτης - Μουσική: Γιάννης Κότσιρας - Ερμηνεία: Γιάννης Κότσιρας)
* 2008 : **Δε μιλώ για μια νύχτα εγώ** (Στίχοι: Νίκος Μωραΐτης - Μουσική : παραδοσιακό ρουμάνικο τραγούδι Bukovina - Ερμηνεία: Ελευθερία Αρβανιτάκη)
* 2008 : **Μην ορκίζεσαι** (Στίχοι: Νίκος Μωραΐτης - Μουσική: Giuseppe Mango - Ερμηνεία: Ελευθερία Αρβανιτάκη)
* 2009 : **Η αγάπη που μένει (Πολυκατοικία)** (Στίχοι: Νίκος Μωραΐτης - Μουσική και Ερμηνεία: Μιχάλης Χατζηγιάννης) 
* 2012 : **Πόσες χιλιάδες καλοκαίρια** ((Στίχοι: Νίκος Μωραΐτης - Μουσική: Δημήτρης Κοντόπουλος - Ερμηνεία: Demy)
* 2013 : **Μπορεί να βγω** ((Στίχοι: Νίκος Μωραΐτης - Μουσική: Μάνος Πυροβολάκης & Γιάννης Στίγκας - Ερμηνεία: Αντώνης Ρέμος & Μάνος Πυροβολάκης)
* 2014 : **Ένα φιλί** - (Στίχοι: Νίκος Μωραΐτης - Μουσική: Rous - Ερμηνεία: Χάρις Αλεξίου)
* 2014 : **Κάτι Ελλάδες** ((Στίχοι: Νίκος Μωραΐτης - Μουσική: Νίκος Μερτζάνος - Ερμηνεία: Δάφνη Λέμπερου)
* 2008 : **Εκατό φορές κομμάτια** ((Στίχοι: Νίκος Μωραΐτης - Μουσική: Στέφανος Κορκολής - Ερμηνεία: Αντώνης Ρέμος))
* 2019 : **Ένα λεπτό** ((Στίχοι: Νίκος Μωραΐτης - Μουσική: Νικόλας Μαυρέσης - Ερμηνεία: Χρήστος Μάστορας - Δημήτρης Μπάσης))
* 2017 : **Λένε** (Στίχοι: Νίκος Μωραΐτης - Μουσική: Γιώργος Σαμπάνης - Ερμηνεία: Αντώνης Ρέμος)
* 2018 : **Σπασμένα κομμάτια της καρδιάς** (Στίχοι: Νίκος Μωραΐτης - Μουσική: Γιώργος Σαμπάνης - Ερμηνεία: Αντώνης Ρέμος)

## Επιλεγμένη Δισκογραφία

* 1997: Τα χάρτινα *-Δήμητρα Γαλάνη** (προσωπικός δίσκος της Δήμητρας Γαλάνη, στον οποίο ο στιχουργός έγραψε τους στίχους στα 7 από τα 10 τραγούδια του δίσκου)
* 2001: Σε ποιο θεό να πιστέψω (δίσκος των Έλλης Πασπαλά, Στάμου Σέμση, Νίκου Μωραΐτη)
* 2002: Πες μου θάλασσα (προσωπικός δίσκος της Άλκηστης Πρωτοψάλτη, στον οποίο ο στιχουργός έγραψε τους στίχους σε 3 τραγούδια)
* 2004: Να σε βλέπω να γελάς  (προσωπικός δίσκος της Άλκηστης Πρωτοψάλτη, στον οποίο ο στιχουργός έγραψε τους στίχους σε 2 τραγούδια)
* 2004: Βραδινό σινιάλο  (Ο τελευταίος προσωπικός δίσκος της Βίκυς Μισχολιού, στον οποίο ο στιχουργός έγραψε τους στίχους σε 1 τραγούδι)
* 2005: Πες μου τ’ αληθινά σου (προσωπικός δίσκος του Δημήτρη Μητροπάνου και του Στέφανου Κορκολή, στον οποίο ο στιχουργός έγραψε τους στίχους σε 6 από τα 11 τραγούδια)
* 2006: Live Μιχάλης Χατζηγιάννης (προσωπικός live δίσκος του Μιχάλη Χατζηγιάννη, στον οποίο ο στιχουργός έγραψε τους στίχους σε 2 καινούργια τραγούδια)
* 2006: Φίλοι κι εχθροί (προσωπικός δίσκος του Μιχάλη Χατζηγιάννη, στον οποίο ο στιχουργός έγραψε τους στίχους σε 8 από τα 14 τραγούδια)
* 2007: Δυνατά -*Ελευθερία Αρβανιτάκη* (προσωπική συλλογή της Ελευθερίας Αρβανιτάκη, στην οποία ο στιχουργός έγραψε τους στίχους σε 1 καινούργιο τραγούδι)
* 2008: Και πάλι παιδί (δίσκος των Γιάννη Κότσιρα, Γιάννη Κωνσταντινίδη, Νίκου Μωραΐτη)
* 2008: Και τα μάτια κι η καρδιά (προσωπικός δίσκος της Ελευθερίας Αρβανιτάκη, στον οποίο ο στιχουργός έγραψε τους στίχους σε 4 από τα 12 τραγούδια)
* 2008: Αλήθειες και ψέματα -*Αντώνης Ρέμος* (προσωπικός δίσκος του Αντώνη Ρέμου, στον οποίο ο στιχουργός έγραψε τους στίχους σε 2 τραγούδια)
* 2009: 7 (προσωπικός δίσκος του Μιχάλη Χατζηγιάννη, στον οποίο ο στιχουργός έγραψε τους στίχους σε 3 από τα 11 τραγούδια)
* 2010: Ο Τζον Τζον ζει (δίσκος των Ανδριάνας Μπάμπαλη - Στάμου Σέμση - Νίκου Μωραΐτη)
*2011: Κλειστά τα στόματα (προσωπικός δίσκος του Αντώνη Ρέμου, στον οποίο ο στιχουργός έγραψε τους στίχους σε 4 από τα 11 τραγούδια)
*2011: Αντικριστά (δίσκος των Κώστα Μακεδόνα - Γιώργου Θεοφάνους - Νίκου Μωραΐτη)
*2013: Η καρδιά με πηγαίνει εμένα (προσωπικός δίσκος του Αντώνη Ρέμου, στον οποίο ο στιχουργός έγραψε τους στίχους σε 7 από τα 11 τραγούδια)
* 2014 : Το μαζί είναι δρόμος (προσωπικός δίσκος της Ανδριάνας Μπάμπαλη, στον οποίο ο στιχουργός έχει γράψει τους στίχους σε 8 από τα 12 τραγούδια)
* 2014 : 'Τα όνειρα γίνονται πάλι (προσωπικός δίσκος της Χάρης Αλεξίου, σε στίχους Νίκου Μωραΐτη)
* 2016 : Το βαλς των χαμένων μετά (δίσκος των Δήμητρα Γαλάνη, Ευστάθιου Δράκου και Νίκου Μωραΐτη)
*2016: Σπασμένα κομμάτια της καρδιάς (προσωπικός δίσκος του Αντώνη Ρέμου, στον οποίο ο στιχουργός έγραψε τους στίχους σε 6 από τα 12 τραγούδια)
* 2019 : Του κόσμου αυτό το κάτι (δίσκος των Χρυσόστομου Καραντωνίου και Ν. Μωραΐτη με ερμηνευτές τους Νταλάρα, Πρωτοψάλτη, Μητσιά, Στόκα, Αρβανιτάκη, Τσαλιγοπούλου κ.α.)
*2019: Αυτό που θέλεις στη ζωή το καταφέρνεις (δίσκος των Γιώτας Νέγκα, Νίκου Μερτζάνου,Νίκου Μωραΐτη)
*2023: Ουρανοξύστης (δίσκος των Papercut - Νίκου Μωραΐτη με ερμηνεύτριες τις Δήμητρα Γαλάνη, Άλκηστη Πρωτοψάλτη, Γιώτα Νέγκα και Μυρτώ Βασιλείου)
*2023: Πάντα και Ποτέ (προσωπικός δίσκος του Αντώνη Ρέμου, στον οποίο ο στιχουργός έγραψε τους στίχους σε 5 από τα 10 τραγούδια)
*2025: Εκατό φορές κομμάτια / Live από το Christmas Theater (άλμπουμ με τραγούδια του Νίκου Μωραΐτη όπως τα ερμήνευσαν οι Γαλάνη, Νέγκα, Πασχαλίδης, Μ. Παπαγεωργίου, Γλυκερία, Μακεδόνας, Χατζηγιάννης, Ρέμος κ.α. τραγουδιστές στις δύο συναυλίες που έγιναν προς τιμήν του στο Christmas Theater)
*2025: Κάτι Ελλάδες (album του Γιώργου Νταλάρα σε μουσική Νίκου Μερτζάνου και στίχους Νίκου Μωραΐτη - συμμετέχουν οι Ελένη Βιτάλη, Ελεωνόρα Ζουγανέλη, Γιάννης Κότσιρας, Χρήστος Μάστορας)
*2025: 9 στο φως (άλμπουμ σε μουσική Λένας Πλάτωνος και στίχους Νίκου Μωραΐτη. Τα τραγούδια ερμηνεύουν οι Χάρις Αλεξίου, Κατερίνα Βέρδη, Δήμητρα Γαλάνη, Σαβίνα Γιαννάτου, Φοίβος Δεληβοριάς, Αλκίνοος Ιωαννίδης, Αλέκα Κανελλίδου, Αθηνά Ρούτση, Vassilikos και η συνθέτρια)

## Πηγές - Παραπομπές


## Εξωτερικοί σύνδεσμοι
* http://www.hellenicaworld.com/Greece/Music/gr/MousikaVraveiaArion.html
* https://yourearticles.com/worth-your-click/%CF%83%CF%85%CE%BD%CE%AD%CE%BD%CF%84%CE%B5%CF%85%CE%BE%CE%B7-%CE%BC%CE%B5-%CF%84%CE%BF%CE%BD-%CE%BD%CE%AF%CE%BA%CE%BF-%CE%BC%CF%89%CF%81%CE%B1%CE%90%CF%84%CE%B7-%CF%84%CE%BF-%CE%BD%CE%B1-%CE%B1/
* https://www.musiccorner.gr/o-nikos-mora%ce%90tis-sto-music-corner-2992014-107897/
* https://artpodcast.gr/blog-nikos-moraitis/

Μωραιτης Νικος